AVASTUSRETKED JUMALA SÕNAS
Tere, olen Rory Kaye
ning kõnelen teiega TV7 stuudiost Helsingis.
Täna räägin väga olulisest teemast, milleks on uus taevas ja uus maa.
Sellest räägitakse nii Vanas kui Uues Testamendis.
Kui sa pole lugenud Vana Testamenti,
oled nii paljust ilma jäänud, sest selles on nii palju aardeid.
Piiblis öeldakse,
et õpiksime Jumala sõna, et oleksime kõlblikud Tema tööks.
Seda kirjutas Paulus Timoteosele
Vana Testamendi osas, kuna Uut Testamenti alles kirjutati.
Meil on vaja seda õppida, et oleksime kõlblikud.
Vana Testamendi vahele jätmine ei ole tark.
Kui loed midagi, millest sa ei saa aru,
küsi kelleltki, kes on seda õppinud ning omab sellest teadmist.
Ekraanil on mu koduleht, kuhu saab esitada küsimusi.
Mu assistendid teavitavad mind ja annan vastamisel endast parima.
Pidage meeles, et kellelgi ei ole kõiki vastuseid,
kuid me kõik võime paluda Jumalalt juhiseid ja tarkust.
Piiblis öeldakse mitmel korral,
et Jumal tahab meid juhtida, kui me usaldame Teda selles.
Võti selleks kõigeks
on usaldada Tema sõna, Tema heldust ja olemust.
Räägime aga nüüd uuest taevast ja uuest maast.
Kui Jeesus rääkis sellest, mainis Ta esmalt Jumala riiki.
Jumala riik algab Püha Vaimu ligioluga meis
jätkub Kristusega, kuningaga, kes täitis maailmas Jumala tahet.
Kui Jeesus läks Taevasse, tuli usklikesse Püha Vaim
ning nüüd saame meie teha Kristuse tegusid:
rääkida Jumalast e Kuningast
ja kuulutada kogu maailmas sõnumit Tema riigist.
Peale selle tuleb kord üks täiuslikum riik,
kui Jeesus tuleb tagasi ning valitseb uues maailmas ja taevas.
See planeet saab uuendatud.
Lõpuks saame veeta igaviku koos Temaga.
Tahan lugeda, mida Jeesus luges oma teenistuse alguses.
Jesaja 61: "Issanda Jumala Vaim on minu peal,
sest Issand on mind võidnud; ta on mind läkitanud
viima rõõmusõnumit alandlikele (ingl "vaestele")."
Kõik need, kes on saanud osaks Kristuse ihust e kogudusest,
siis pärast seda, kui tunned end Jumalas turvaliselt
ja tead, et oled Ta laps ning Ta on sulle andestanud,
tahab Ta, et sinagi oleksid täis Püha Vaimu,
et võiksid kuulutada rõõmusõnumit vaestele.
Igaüht ei ole kutsutud evangelistiks või jutlustajaks,
kuid meid kõiki on kutsutud aitama ja armastama inimesi.
"parandama neid, kel murtud süda,
kuulutama vabastust vangidele ja avama pimedate silmi.."
Tahan jõuda siia: "kuulutama Issanda meelepärast aastat
ja meie Jumala kättemaksu päeva.."
Paljud ei mõista, et siin räägitakse
suurest kohtupäevast, kui Jumal tuleb tagasi.
Jeesuski kuulutas Jumala kohtupäevast.
Jumala kättemaksu
ja viha päevast selles maailmas, kus kogu maailm põleb tules ära.
Apostel Peetrus rääkis sellest kolmel korral.
Tsiteerin seda hiljem.
Samuti Jumala meelepärane aasta.
See tähendab, et me saame ülestõusmisihud
ning kohtume Temaga taevastes.
See on meie pääste suur lootus,
et vabaneme sellest surma ihust ning saame ülestõusmisihud,
et võime elada Jumalaga igavesti.
Uute ihudega võime ka
minna taevase Isa, Jumala ette, kes elab puhtas valguses.
Lugesin seda Jesaja 61. ptk-ist,
kuid tahan edasi lugeda Jesaja 63. peatükist.
Siin räägitakse Jumala kättemaksu ja lunastuspäevast.
Need on seega koos.
Kättemaksu päeval saab Tema viha kogeda kõik uskmatus ja kurjus,
kuid lunastust, kes armastavad Teda ning tulevad Tema juurde.
4. salmist: "Sest mul oli südames kättemaksupäev
ja oli tulnud mu tasumisaasta.
Ma vaatasin, aga aitajat ei olnud, imestasin, aga ükski ei toetanud;
siis aitas mind mu oma käsivars ja mulle oli toeks mu tuline viha.
Oma vihas ma tallasin maha rahvad, purustasin nad raevus
ja lasksin nende verejoad voolata maa peale."
Siin räägitakse Jumalast endast, kuna see on Tema vastutus.
Ma meenutan Issanda heldust, Issanda kiiduväärsust,
kõige selle pärast, mida Issand meile on osutanud,
ja suurt headust Iisraeli soo vastu, mida ta neile on osutanud
oma halastuse ja suure helduse pärast."
Võib-olla arvad, et Iisrael ei ole enam tänapäeval oluline.
Jumala headus Iisraelile
õpetab meile, kui ustav on Jumal oma lepingule.
Ta peab lepingut.
Kui ma abiellusin abikaasaga ning tõotasin teda armastada,
olenemata, kuidas ta minuga võiks käituda.
Sama on ka Jumala puhul.
Ta on teinud lepingu Iisraeliga.
Ta on korduvalt öelnud, et ei murra lepingut,
isegi kui oleme omaltpoolt seda mitu korda murdnud.
Tahan veel lugeda 11. salmi.
"Siis nad meenutasid muistseid päevi, Moosest ja tema rahvast:
Kus on see, kes tõi veest välja oma lammaste karjase?
Kus on see, kes pani tema sisse oma Püha Vaimu.."
Kas teadsid, et Jumal
pani oma Vaimu neisse, kui nad tulid Egiptusest välja?
Nad nägid suuri imesid Jumala ligiolu tõttu.
Nende keskel oli Jumala auhiilgus pühamast püham paigas.
Selleks on Püha Vaim.
Tahan lugeda teile Jesaja 64.
Siin lõpus on väga huvitav kirjakoht..
11. salm: "Kas sa selle juures, Issand,
tahad ennast veel tagasi hoida, vaikida ja meid üliväga alandada?"
Sellele järgneb Jumala vastus.
Jesaja 65. peatükk.
"Ma olen olnud kättesaadav neile, kes mind ei ole nõudnud;
ma olen olnud leitav neile, kes mind ei ole otsinud;
ma olen öelnud rahvale, kes mu nime ei ole appi hüüdnud:
"Vaata, siin ma olen! Vaata, siin ma olen!"
Kogu päeva ma sirutan käsi kangekaelse rahva poole,
kes iseenese mõtetele järgnedes käib teed, mis ei ole hea.."
Loen edasi 17. salmist:
"Sest vaata, ma loon uue taeva ja uue maa.
Enam ei mõelda endiste asjade peale ja need ei tule meeldegi.."
Praegu elame veel endistes asjades,
kuid meid ootab ees midagi palju aulisemat.
Jumal oli kannatlik juutidega,
isegi kui olime tõrksad ning järgisime teisi jumalaid.
Jumal on sirutunud Rootsi, Soome ja Eesti rahva poole,
samuti kõikide teiste rahvasteni oma Püha Vaimu läbi.
Jeesuse ristisurma tõttu võivad kõik saada Tema rahvaks ning tunda Teda.
Vaatamata kõigele ei murra Jumal oma tõotust Iisraelile.
Jeesus tuleb tagasi Jeruusalemma.
Piiblis öeldakse, et meie, juudirahvas vaatame Temale,
keda lasime roomlaste poolt ristile naelutada
ja kogu rahvas saab päevaga päästetud.
Kas kujutad ette, et kõik maailmas elavad juudid,
kes näevad Kristust tagasi tulemas, pöörduvad koheselt Tema poole?
Ära arva, et sa ei peaks selleni neile evangeeliumi rääkima.
Jeesuski tegi seda.
Ta ütles Iisraelis elavatele juutidele:
"Isa juurde ei ole teist teed kui läbi Minu."
Üks minu võimalus ja eesõigus
on käia sünagoogides, kultuurikeskustes ja mujal,
et kohtuda juutidega ning rääkida neile uuest lepingust.
Sinagi pead teadma uuest lepingust,
et võiksid sellest juutidele targal viisil rääkida.
Uues lepingus on neli tõotust:
mina panen oma juhise või toora sinu südamesse ja mõistusesse.
See on hea uudis kõikidele inimestele.
Teiseks, on Ta meie Jumal ning me oleme Tema rahvas.
Kolmandaks, võite tunda Teda - nii suured kui väikesed.
Neljandaks, Ta andestab teile
kõik teie patud ning otsustab need unustada.
Loen Jesaja 66:8.
"Kes on kuulnud midagi niisugust?
Kes on näinud selliseid asju?
Kas maa sünnitatakse üheainsa päevaga
või tuleb rahvas ilmale ühekorraga?
Kuid niipea kui Siion tunneb valusid, toob ta ka kohe oma lapsed ilmale."
Kui Iisraeli riik sündis 1948. aastal,
oli see kui prohvetlik märk või vaimne kell lõpuaegadele.
Usun isiklikult, et näeme, kuidas Kristus tuleb tagasi.
1967. aastal elasid juudid Iisraelis,
mis oli kistud sõtta, kus nad võitlesid oma iseseisvuse eest.
Sel ajal vallutasid juudid Iisraeli pealinna Jeruusalemma.
Usun, et sel ajal käivitus isegi
täpsem kell viimasele põlvkonnale ning Messia tagasitulekule.
Jeesuse sõnul tallatakse Jeruusalemma,
kuni paganate ajad saavad täis.
Paganad ehk muud rahvad valitsesid Jeruusalemma
Rooma keisririigist kuni 1967. aastani.
Lõpuks said juudid riigi tagasi.
Kui lugeda põlvkonnaks 70 aastat, siis 1967. aastal alanud põlvkond,
isegi need, kes olid sel ajal 50-aastased või nooremad
või sündisid ka pärast seda - mina olin siis 12-aastane.
Jeesus ütles väga otse,
et see põlv ei lõpe ära enne kui kõik muu täitub.
70 aastat sellest oleks 2037. aasta.
Keegi meist ei tea päeva ega kellaaega,
kuid me kõik näeme Kristuse tagasitulekut.
Kõik need asjad peavad olema enne täidetud
ning sellele järgneb uus taevas ja uus maa.
Loen Jesaja 66:22.
"Sest otsekui uus taevas ja uus maa, mis ma teen, püsivad minu palge ees,
ütleb Issand, nõnda püsib ka teie sugu ja teie nimi."
Nüüd tahan lugeda teiega Ilmutuse 21. peatükist.
Apostel Johannes sai Kristuselt ilmutuse
ning inglid tulid ja ilmutasid talle sündmusi.
Jumalamehele ei ole hea anda palju aega omaette palves.
Temal oli aga palju aega.
Täpsemalt ta oli 364 aastapäeva
Patmose saarel pagenduses, mis asub tänase Türgi ääremail.
Ühel päeval lasti tal hakata saatma kirju.
Ilmutuse raamatus on kirjas, mida talle sel ajal ilmutati.
Loen teile 21. peatükist: "Ma nägin uut taevast ja uut maad.."
Loen sellele eelnevad kolm salmi.
Neli salmi, alustan Ilmutuse 20:12.
"Ja ma nägin surnuid, suuri ja pisikesi,
seisvat trooni ees, ning raamatud avati.
Teine raamat avati, see on eluraamat.
Ja surnute üle mõisteti kohut sedamööda,
kuidas raamatuisse oli kirjutatud, nende tegude järgi."
Mõned ütlevad, et loodetavasti
on neil taevases raamatus rohkem häid kui halbu tegusid.
Siingi öeldakse, et surnutele
mõisteti kohut vastavalt nende tegudele.
Kui sinu nime ei ole eluraamatus, ei saa sa isegi selleks Taevasse.
Loeme edasi.
Tegelikult räägime sellest hetkeks.
Olenemata kui hea sa oled või mida sa oled teinud,
on Jumal püha ega aktsepteeri halba.
Sul on vaja saada andestust.
Kui sa ei ole palunud Jumala andestust sellele,
ei ole sa andeks saanud.
Seega palu Temalt andeks nende tehtud asjade pärast.
Palun usu sellesse, mida Kristus tegi ristil,
et võiksid saada osa uuest lepingust.
Saa andeks ning Jumal otsustab need asjad kustutada.
Ta unustab ja kustutab need asjad.
Ta tahab anda sulle nõu, olla sinu Isa ning et tunneksid Teda.
Jätkame.
"Ja meri andis tagasi oma surnud
ning surm ja surmavald andsid tagasi oma surnud
ning igaühe üle mõisteti kohut tema tegude järgi."
Mitte usu vaid tegude järgi.
"Ja surm ja surmavald visati tulejärve.
See on teine surm - tulejärv."
Kuulake seda.
"Keda iganes ei leitud olevat eluraamatusse kirjutatud,
see visati tulejärve."
Tee kindlaks, et sinu nimi on kirjutatud eluraamatusse.
Eluraamatus on kõik,
kes usuvad Kristusesse ning Tema ristisurmasse.
Peale seda..
Pea meeles, et seda kirja kirjutati ilma peatükkide ja salmideta,
seega on järgnev eelmise mõtte arendus.
21. peatükk.
"Ma nägin uut taevast ja uut maad; sest esimene taevas ja esimene maa
olid kadunud ning merd ei olnud enam.
Ja ma nägin püha linna,
uut Jeruusalemma, taevast Jumala juurest alla tulevat,
valmistatud otsekui oma mehele ehitud mõrsja.
Ja ma kuulsin valju häält
troonilt hüüdvat: "Vaata, Jumala telk on inimeste juures
ning tema asub nende juurde elama ning nemad saavad tema rahvaiks
ning Jumal ise on nende juures nende Jumalaks.
Seega see abielu sõlmitakse tuhandeaastase rahuriigi lõpus
ning sel ajal usuletulnud saavad sellest osa,
kui uus Jeruusalemm tuleb taevast alla.
"Tema pühib ära iga pisara nende silmist
ning surma ei ole enam.."
Kui keegi sureb sel ajal 100-aastasena,
peetakse seda enneaegseks surmaks, justkui oleks tegemist väikelapsega.
Uue maa ja uue taeva ajal pole surma "ega leinamist ega kisendamist,
ning valu ei ole enam, sest endine on möödunud."
"Ja troonil istuja ütles: "Vaata, ma teen kõik uueks!"
Seda ütleb Jeesus.
Tema on Looja, valmistaja, kes ütleb: "Vaata, ma teen kõik uueks!"
Tema ütles: "Kirjuta, sest need sõnad on ustavad ja tõelised!"
Ja ta ütles mulle: "See on sündinud!
Mina olen A ja O (Jeesus), algus ja ots.
Mina annan janusele ilma tasuta eluvee allikast.
Võitja pärib selle kõik
ning mina saan temale Jumalaks ja tema saab minule pojaks.
Aga argade ja uskmatute
ja jäledate ja mõrtsukate ja hoorajate ja nõidade
ja ebajumalateenijate ja kõigi valetajate osa
on tule ja väävliga põlevas järves, see on teine surm."
Need on Jeesuse, mitte minu sõnad.
Kui tuleme usule, siis Jumal
annab meile oma Püha Vaimu, et võiksime saada vabaks.
Usule tulles olin hooraja.
Minu identiteet sõltus selles, et sain olla paljude kaunite naistega.
Jumal muutis mind seespidiselt ja andis mulle moraalitunde
moraalituse asemel, puhtuse kõlvatuse asemel.
See ei tähenda, et ei tule kiusatusi, kuid Jumal on mind aidanud.
Olen olnud abielus 34 aastat
ning olen suutnud olla ustav ühele naisele.
Kuus aastat enne abiellumist elasin vallalise elu,
kus Jumal aitas mul elada puhtuses.
Ta tahab meid aidata.
Tahan rääkida mõningatele, kes saavad prohvetlikke sõnumeid.
Mul on mõningad sõbrad Soomes,
kes arvasid, et saavad sõnumeid hooramise kohta.
Ütlesin neile, et saavad teateid
eestulevatest rünnakutest, mitte tehtud patust.
Ärge mõistke üksteist hukka vaid palvetage ja aidake üksteist.
Kui keegi ka langeb pattu,
tehke kindlaks, et ta teab, et uues lepingus Jumal andestab
ning otsustab patu unustada, et võiksime saada taastatud.
Julgustame üksteist.
Tuleb kord, kus me kõik peame seisma Jumala ligiolus.
Kordan Jeesuse sõnu: "Aga argade ja uskmatute
ja jäledate ja mõrtsukate ja hoorajate ja nõidade
ja ebajumalateenijate ja kõigi valetajate osa
on tule ja väävliga põlevas järves, see on teine surm."
See pole Jumala tahe sinule.
Ta tahab, et võidaksime.
Loen uuesti: "Võitja pärib selle kõik
(eluvee allika, uue maa ja taeva, uue Jeruusalemma)
ning mina saan temale Jumalaks ja tema saab minule pojaks."
Või tütreks.
Ilmutuse 21:9: "Minu juurde tuli üks seitsmest inglist, neist,
kelle käes on seitse kaussi täis seitset viimset nuhtlust,
ning ta rääkis minuga ja ütles: "Tule, ma näitan sulle mõrsjat, Talle naist!"
See kinnitab, et sel ajal näeme Kristuse pruuti ja abielu.
"Ja ta kandis mu vaimus suurele ja kõrgele mäele
ning näitas mulle linna, püha Jeruusalemma,
mis on alla tulemas taevast Jumala juurest
ja millel on Jumala kirkus, ning ta valgus on kõige
kallima kivi sarnane, otsekui jaspis, mis hiilgab nagu mägikristall.
Sellel on suur ja kõrge müür ning kaksteist väravat."
Neljas ilmakaares, ning räägitakse ka mõõtmetest.
19. salm: "Ja linna müüri aluskivid on ehitud igasuguste kalliskividega."
21. salm: "Kaksteist väravat
on kaksteist pärlit, iga värav ühest pärlist.."
Sellest tuleb jutt pärliväravatest.
"ning linna tänav on puhtast kullast otsekui läbipaistev klaas."
Templit ma ei näinud seal,
sest Issand, Kõigeväeline Jumal, on selle tempel, ning Tall."
Siin räägitakse Jeesusest, kes on Jumala Tall.
"Ja linnale ei ole vaja
päikest ega kuud, et need talle paistaksid,
sest Jumala kirkus valgustab teda, ning tema lamp on Tall (Jeesus)."
Rahvad hakkavad käima tema valguses
ning ilmamaa kuningad toovad sinna oma hiilguse.
Tema väravaid ei lukustata päeval, ent ööd seal ei olegi.
Ja rahvaste hiilgus ja au kantakse sinna sisse.
Sinna ei saa midagi, mis on rüve, ega keegi, kes teeb jäledusi ja valet,
vaid üksnes need, kes on kirjutatud Talle eluraamatusse."
Mõni võib siinkohal küsida,
kuidas saab olla võimalik, et tulen usule, saan patud andeks,
kuid mul on nõrkusi ja probleeme, aga saan Taevasse.
Selleks annab Jumal sulle oma Püha Vaimu.
1. Korintlaste 10:13 öeldakse,
et iga kiusatusega annab Püha Vaim meile armu sellest välja tulemiseks.
1. Johannese 2 öeldakse,
kuidas Püha Vaim aitab meil võita see kuri ja kiusatused.
Kas sellest ei piisa, et olen saanud patud andeks?
Sellest piisab, et Jumal andestab
ja otsustab unustada su patud, et võiksid astuda suhtesse Temaga,
kuid Ta tahab, et töötaksime oma pääste kallal kartuse ja värinaga.
Ühes teises saates rääkisime, et Ta tahab anda meile oma abi.
Kas pean olema täiuslik, et võiksin saada Taevasse?
Ei, pead saama andeks.
Võid tunnistada Jumalale tuhat korda sama pattu,
kasvõi kümme tuhat korda ning Ta andestab sulle.
Siiski tahab Ta, et pöörduksid Tema poole vabanemiseks.
Kas tead, mis on hea uudis?
Jumla vabastab sind.
Ta vabastas mind ning teeb seda ka sinu elus,
mis iganes ahelates sa ka ei oleks.
Siiski pead teadma, et see on Jumala tahe sind vabastada.
Ta ei taha, et oleksime maailma moodi.
Kes peaks sind uskuma,
kui oled samasugune nagu maailm, mis on seotud oma pattudega?
Kui saad tunnistuse sellest,
kuidas Jumal annab sulle võime saada üle oma nõrkustest,
julgustab see ka teisi sinu ümber, et nemadki võiksid saada abi.
Kas Jumal andestab meile ning teeb seda jätkuvalt?
Jah.
Kas Ta tahab, et kasvaksime üles?
Jah.
Kas Ta tahab, et saaksime oma kiustatustest üle?
Jah.
Soomes olen kohanud sadu, kui mitte tuhandeid inimesi,
kes on hõivatud endast vaimude välja ajamisega
ning pidevalt tegelevad sisemise tervenemisega.
Mul on sulle hea uudis.
Jumal on teinud sind Kristuses uueks looduks.
Mõtle sellele, mis on üleval, Kristuses.
Las Ta aitab ja tuletab sulle meelde
hüljata oma vana elu selles ristimise vees.
Las sinus elav Püha Vaim
teeb sind vabaks, et võiksid käia uues elus.
Kas usun sisemisse tervenemisse? Jah.
Kas usun vabanemisse? Jah.
Ma ei usu aga, et usklikena
peaksime jääma pidevalt iseenesega tegelema.
Saame vabaks, liigume Püha Vaimu väes
ja aitame üksteist käia selles uues elus.
Lõpuks on meil võimalus siseneda uude maailma ja taevasse.
Loen teile veel kaks kirjakohta.
Lõpetan saate lauluga,
milles tsiteeritakse kohta, mida lugesime just Ilmutusest.
Selle autor on Andrae Crouch, kes suri eelmisel aastal.
Ta oli mulle lähedane sõber, kellega koos teenisime Jumalat.
Ta kirjutas laulu, kuidas paigas,
kus kohtume Kuningaga, ei ole enam leina, pisaraid ega valu.
Loeme Roomlaste 9.
Vabandust, Roomlaste 10. ptk.
"Vennad, minu südamesoov ja eestpalve Jumala poole
Iisraeli laste eest on, et nad pääseksid."
See on ka üks põhjustest, miks kolin tuleval septembril Iisraeli.
Keegi kinkis mulle haagiselamu.
Veedan mitu kuud Iisraelis, et õpiksin keelt paremini.
Hetkel valdan heebrea keelt kõigest algtasemel.
Samuti saan selle kaudu suhelda oma vendade-õdedega.
Mul oli 22 aastat tagasi võimalus pidada koosolek Iisraelis.
Kutsusime 70 juhti, kellest said kohale tulla u 32.
Mõned olid isegi endisest NSVL-ist, kellest enamik elab hetkel Iisraelis.
Tahan viia kokku oma õdesid-vendi üle Iisraeli.
Külastan Iisraeli iga aasta, kuigi tahaksin seal elada.
Tahan strateegiliselt käia läbi külade ja linnade,
et seal evangeeliumi kuulutada, tervendada ja rääkida Jumala sõna.
Tegemist on Pauluse sõnadega:
"Vennad, minu südamesoov ja eestpalve Jumala poole
Iisraeli laste eest on, et nad pääseksid.
Sest ma annan neile tunnistuse, et nad on väga agarad Jumala suhtes,
kuid mitte õiget tunnetust mööda; sest nad ei mõista Jumala õigust.."
Seda olen viimased minutid rääkinud,
et Jumalalt tuleneb õigus, millega saame võtta vastu
Püha Vaimu ning sellega Tema abi teha õigesti.
Jumal tahab meid aidata.
"sest kui nad ei mõista Jumala õigust ja püüavad üles seada oma õigust,
siis ei ole nad alistunud Jumala õigusele.
Sest käsu lõppsiht on Kristus õiguseks igaühele, kes usub."
Õigsus tuleb usu kaudu Jumala tõotustesse ja headusesse,
et Ta annab meile oma Püha Vaimu
ning sellega väe võita kiusatused.
"Aga õigus, mis tuleb usust, ütleb nõnda:
"Ära ütle oma südames: kes läheb üles taevasse?
See on: Kristust alla tooma; või: kes läheb alla sügavusse?
See on: Kristust surnuist üles tooma!"
Vaid mis ta (usust tuleneb õigsus) ütleb?
"Sõna on sinule ligidal, sinu suus ja sinu südames!"
See on usu sõna, mida me kuulutame!
Sest kui sa oma suuga tunnistad,
et Jeesus on Issand, ja oma südames usud,
et Jumal on tema surnuist üles äratanud,
siis sa saad õndsaks!
11. salm: "Sest Kiri ütleb: "Ükski, kes temasse usub, ei jää häbisse!"
Jumal ütleb sulle:
"Kui Sa usud Minusse ning teed seda jätkuvalt,
Aitan sul võita kõik, mille ori sa hetkel oled.
Ma vabastan sind kindlasti,
sest kus on Jumala Vaim, seal on vabadus."
Tahan lõpetada minu sõbra Andrae lauluga.
Seal lõppenud pisarad
Kui läheme kohtuma oma kuningaga
See on Talle pulm
Seal pole enam surma
Kui kohtume oma Kuningaga
Seal lõppenud on lein
Kui kohtume oma kuningaga
Halleluuja!
Kui kohtume oma Kuningaga
Oo, halleluuja!
Jumal, tänan Sind oma vendade-õdede eest,
samuti külaliste eest, kes vaatavad täna saadet.
Las me kõik pöördume Sinu poole,
et võiksime saada Sinult armu, Jeesuse, Yeshua nimel, aamen.
Õnnistusi!
AVASTUSRETKED JUMALA SÕNAS
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind!
Tõlge: Mailis Mägi